Държавен вестник, бр. 44, 2022 г., стр. 45

БРОЙ  44	
Д Ъ Р Ж А В Е Н  В Е С Т Н И К 	
СТР.  45  
75 
12.6.4.6. Връзките и съединенията на всички проводници са изработени така, че да запазват 
първоначалната си електрическа и механична противопожарна защита и, когато е необходимо, 
огнеупорност. 
12.6.5.1. Всяка отделна верига е защитена срещу късо съединение и претоварване, освен ако това е 
разрешено в 12.5 или когато Администрацията може по изключение да разпореди друго. 
12.6.5.2. Номиналната стойност или подходящата настройка на устройството за защита от претоварване 
за всяка верига трябва да бъде посочена на мястото, на което се намира защитното устройство. 
12.6.5.3. Когато защитното устройство е предпазител, той трябва да се постави от страната на товара на 
прекъсвача, обслужващ защитения кръг. 
12.6.6. Разположението на осветителните тела е такова, че да не предизвиква повишаване на 
температурата, което би могло да повреди кабелите и инсталациите, или прекалено нагорещяване на 
заобикалящия материал. 
12.6.7. Всички осветителни и електрически вериги, завършващи в бункер или товарно помещение, се 
оборудват с многополюсен прекъсвач извън помещението за разединяване на такива вериги. 
12.6.8.1. Акумулаторните батерии се поставят в подходящи корпуси, а помещенията, в които предимно 
се ползват те, са с подходяща конструкция и добра вентилация. 
12.6.8.2. В тези помещения не се разрешава електрическо или друго оборудване, което би могло да бъде 
източник на възпламеняване на запалими пари, освен разрешеното в 12.6.9. 
12.6.8.3. Акумулаторните батерии не се разполагат в жилищните помещения на екипажа. 
12.6.9. Не се монтира електрическо оборудване в помещения, където е възможно натрупването на 
запалими смеси, включително в помещения, предназначени основно за акумулаторни батерии, в 
помещения за бои, в складове на ацетилен или подобни помещения, освен ако Администрацията счита, 
че такова оборудване е: 
.1. от съществено значение за оперативни цели; 
.2. от тип, който няма да запали съответната смес; 
.3. подходящо за съответното пространство; и 
.4. подходящо сертифицирано за безопасно използване при прах, изпарения или газове, на които е вероятно да бъде 
изложено. 
12.6.10. Трябва да се спазват следните допълнителни изисквания от .1 до .7, както и изискванията от .8 
до .13 при неметалните плавателни съдове: 
.1. Напреженията на електроразпределението в плавателния съд могат да бъдат постоянен или 
променлив ток и не надвишават: 
1.1. 500 V за готвене, отопление и друго постоянно свързано оборудване; и 
1.2. 250 V за осветление, вътрешни комуникации и контакти. 
Администрацията може да приема по-високи напрежения за целите на задвижването. 
.2. За разпределение на електрическата енергия се използват двупроводни,трипроводни или 
четирипроводни изолирани системи. Когато е приложимо, трябва да бъдат спазени и изискванията за 
7.5.6.4 или 7.5.6.5. 
.3. Трябва да са осигурени ефективни средства, така че напрежението да може да бъде прекъснато от 
всяка верига и под-верига, както и от всички апарати с цел предотвратяване на опасности. 
.4. Електрическото оборудване трябва да бъде проектирано така, че да се сведе до минимум 
възможността случайно да се докосват части под напрежение, въртящи се или движещи се части, както и 
нагрети повърхности, които могат да причинят изгаряния или пожар. 
76 
 
.5. Електрическите съоръжения трябва да бъдат подходящо обезопасени. Вероятността от възникване на 
пожар или опасни последствия, произтичащи от повреда на електрическото оборудване, следва да бъде 
сведена до приемлив минимум. 
 
.6. Номиналната стойност или подходящата настройка на устройството за защита от претоварване за 
всяка верига трябва да бъде посочена на мястото, на което се намира защитното устройство. 
 
.7. Когато е практически невъзможно да се осигурят електрически защитни устройства за някои кабели, 
захранвани от батерии, например в отделенията за акумулаторни батерии и в пусковите вериги на 
двигателя, незащитените кабелни трасета следва да бъдат възможно най-къси и се вземат специални 
предпазни мерки за свеждане до минимум на риска от повреди, напр. използване на едножилни кабели с 
допълнителен ръкав върху изолацията на всяко жило, със закрити клеми. 
 
.8. За да се сведе до минимум рискът от пожар, повреди на конструкциите, токов удар и радиосмущения, 
дължащи се на удар от мълния или електростатичен разряд, всички метални части на плавателния съд 
следва да бъдат свързани, доколкото е възможно предвид галваничната корозия между различни метали, 
за да образуват непрекъсната електрическа система, подходяща за заземяване на електрическото 
оборудване и за свързване на плавателния съд към водата, когато е на вода.  Свързването на 
изолираните компоненти вътре в конструкцията обикновено не е необходимо, освен в резервоарите за 
гориво. 
 
.9. Всяка точка за зареждане с гориво под налягане следва да бъде снабдена със средства за свързване 
на оборудването за зареждане с гориво към плавателния съд. 
 
.10. Металните тръби, които могат да генерират електростатични разряди, поради потока на течности и 
газове, следва да бъдат свързани така, че да са електрически непрекъснати по цялата си дължина и да 
бъдат подходящо заземени. 
 
.11. Първичните проводници, предвидени за разряди от мълнии, трябва да имат минимално напречно 
сечение от 50 mm2 от мед или алуминий с еквивалентен капацитет за пренасяне на пренапрежение. 
 
.12. Вторичните проводници, предвидени за изравняване на статични разряди, свързване на оборудване 
и т.н., но не и за отвеждане на мълнии, трябва да имат минимално напречно сечение от 5 mm2 от мед или 
алуминий с еквивалентен капацитет за пренос на ударен ток. 
 
.13. Електрическото съпротивление между свързани предмети и основната конструкция не трябва да 
надвишава 0,05 Ω, освен когато може да се докаже, че по- високото съпротивление няма да доведе до 
опасност.  Трасето на свързване трябва да има достатъчна площ на напречното сечение, за да пренася 
максималния ток, на който е вероятно да бъде подложено, без прекомерни спадове в напрежението. 
 
Част Б — Изисквания за пътнически плавателни съдове 
12.7 Общи положения 
12.7.1. За дублирани потребяващи устройства на основните функции се осигурява разделяне и 
дублиране на електрическото захранване.  По време на нормална експлоатация системите могат да 
бъдат свързани към един и същ захранващ блок, но трябва да бъдат осигурени съоръжения за лесно 
разделяне.  Всяка система трябва да е в състояние да захранва цялото оборудване, необходимо за 
поддържане 
на 
контрола 
върху 
задвижването, 
управлението, 
стабилизирането, 
навигацията, 
осветлението и вентилацията, и да позволява стартирането на най-големия основен електродвигател при 
всякакво натоварване. Може да бъде разрешено автоматично изключване, зависещо от натоварването на 
консуматорите, които не са от съществено значение. 
 
12.7.2. Авариен източник на електрическа енергия 
 
Когато основният източник на електрическа енергия е разположен в две или повече отделения, които не 
са съседни, всяко от които има самостоятелни системи, включително системи за електроразпределение и 
управление, напълно независими една от друга и такива, че пожар или друг инцидент в някое от 
отделенията няма да повлияе на електроразпределението от другите или на функциите, изисквани 
съгласно 12.7.3 или 12.7.4, изискванията на 12.3.1, 12.3.2 и 12.3.4 могат да се считат за изпълнени без 
допълнителен авариен източник на електрическа енергия, при условие че: 
.1. има най-малко един генераторен агрегат, отговарящ на изискванията на 12.3.12 и с достатъчен 
капацитет, за да отговори на изискванията на 12.7.3 или 12.7.4 във всяко от поне две помещения, които 
не са съседни; 
.2. мерките, изисквани от .1 във всяко такова помещение, са еквивалентни на тези, изисквани от 12.3.6.1, 
от 12.3.7 до 12.3.11 и 12.4, така че винаги да има на разположение източник на електрическа енергия за 
функциите по 12.7.3 или 12.7.4; и